Det er angiveligt et kranie fra et barn, som mandag blev fundet i et hulrum i en kirkemur i Glenstrup Kirke i Glenstrup ved Hobro, skriver NORDJYSKE Stiftstidende tirsdag.

Opdagelsen blev gjort i forbindelse med en undersøgelse, som det lokale menighedsråd gennemførte i samarbejde med Nationalmuseet. Hulrummet har været kendt i årevis, men museumsinspektør Hans Mikkelsen kalder det usædvanligt, at det også indeholder noget. Det er op til menighedsrådet, om der skal tages skridt til en total afdækning af hulrummet.